पुष्पा प्रिया

पुष्पा प्रिया उर्फ पुष्पा एनएम या एक भारतीय लेखिका, आयटी व्यावसायिक आणि स्वयंसेविका आहेत. दृष्टिहीन लोकांसाठी परीक्षेत लेखक म्हणून त्या प्रसिद्ध आहेत.

 आयुष्य 
पुष्पा यांचा जन्म आणि बाल संगोपन कर्नाटकातील बंगळुरू येथे झाले. त्या अतिशय सामान्य कुटुंबातून आल्या असून लहानपणीच आर्थिक अडचणींचा त्यांना सामना करावा लागला. द टाइम्स ऑफ इंडियाला दिलेल्या मुलाखतीत त्यांनी असे सांगितले की त्यांना आणि त्यांच्या भावाला स्वतःचे जीवन घडवण्यासाठी अनेक अडथळे आणि अडचणी पार कराव्या लागल्या.

 कारकिर्द 

२००७ मध्ये पुष्पाने परीक्षा लेखिका म्हणून आपले करिअर सुरू केले. एक दिवस एका मैत्रिणीने पुष्पा  यांना दिव्यांगांसाठी परीक्षा लिहिण्यास प्रेरित केले. २००७ मध्ये, पुष्पा यांनी काही स्वयंसेवी संस्थांच्या अंधांसाठी परीक्षा लेखक म्हणून काम करण्याच्या विनंतीला प्रतिसाद दिला. याच सोबत त्यांनी संगणक शास्त्रात डिप्लोमा देखील  पूर्ण केला आणि इंदिरा गांधी राष्ट्रीय मुक्त विद्यापीठातून त्यांनी आपले शिक्षण पूर्ण केले.

२००७ पासून ते २०१९ पर्यंत पुष्पा यांनी दृष्टिहीन लोकांसाठी १००० हून अधिक परीक्षामध्ये लेखिकेचे काम केले. याशिवाय त्या रक्तदात्यांसाठी एक फेसबुक ब्लॉग पेज देखील चालवतात. 

पुष्पा यांना ८ मार्च २०१९ रोजी जागतिक महिला दिनाच्या निमित्ताने तत्कालीन राष्ट्रपती रामनाथ कोविंद यांच्या हस्ते २०१८ सालचा नारी शक्ती पुरस्कार मिळाला.

 संदर्भ 

वर्ग:कर्नाटकमधील व्यक्ती
वर्ग:हयात व्यक्ती
वर्ग:नारी शक्ती पुरस्कारविजेते
वर्ग:स्त्री चरित्रलेख